Diari Oficial de la Generalitat Valenciana


Sumari del DOGV 2553, del 18-07-1995 (1995/835499)

RESOLUCIÓ d'11 d'abril de 1995, del secretari general de la Conselleria de Cultura, per la qual s'inscriu en el Registre de Fundacions Culturals Privades de la Conselleria de Cultura la Fundació per a la Promoció del Triangle Alacant-Elx-Santa Pola.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835499


Data del document
:   11-04-1995

Organisme emissor
:   Conselleria de Cultura

Tipus de document
:   Resolució

RESOLUCIó d'11 d'abril de 1995, del secretari general de la Conselleria de Cultura, per la qual s'inscriu en el Registre de Fundacions Culturals Privades de la Conselleria de Cultura la Fundació per a la Promoció del Triangle Alacant-Elx-Santa Pola.   
Vist l'expedient iniciat a instància del Sr. Martín Sevilla Jiménez, en nom de la Fundació per a la Promoció del Triangle Alacant-Elx-Santa Pola, per la qual sol·licita la classificació i inscripció de la Fundació, d'acord amb els següents  
Fets  
Primer  
Que el Sr. Martín Sevilla Jiménez, conseller d'Indústria, Comerç i Turisme de la Generalitat Valenciana; el Sr. Eugenio Burriel de Orueta, conseller d'Obres Públiques, Urbanisme i Transports de la Generalitat Valenciana; el Sr. Francisco Javier Sanahuja Sanchis, conseller de Treball i Afers Socials de la Generalitat Valenciana, i el Sr. Emèrit Bono Martínez, conseller de Medi Ambient de la Generalitat Valenciana, en l'exercici dels seus càrrecs i en nom de la Generalitat Valenciana; el Sr. Antonio Mira Perceval Pastor, president de la Diputació Provincial d'Alacant, en l'exercici del seu càrrec i en representació de la Diputació Provincial d'Alacant; el Sr. ángel Luna González, alcalde-president de l'Ajuntament d'Alacant, en l'exercici del seu càrrec i en representació d'aquesta corporació; el Sr. Manuel Rodríguez Macià, alcalde-president de l'Ajuntament d'Elx, en l'exercici del seu càrrec i en representació de la corporació; el Sr. Pascual Orts Antón, alcalde-president de l'Ajuntament de Santa Pola, en l'exercici del seu càrrec i en representació de la corporació; el Sr. Andrés PedreÑo MuÑoz, rector de la Universitat d'Alacant, en l'exercici del càrrec i en representació de la Universitat d'Alacant; el Sr. Luis Díaz Alperi, president de la Cambra de Comerç i Navegació d'Alacant, en representació d'aquesta; el Sr. Luis Montes Tallón, en nom i representació de la Confederació Empresarial de la Província d'Alacant (COEPA); el Sr. José Orts Serrano, com a president del Consell d'Administració i en nom i representació de l'entitat Club d'Inversors per al Desenvolupament de la Província d'Alacant SA; el Sr. Román Bono Guardiola, com a president del Consell d'Administració de la Caixa d'Estalvis del Mediterrani, en nom i representació d'aquesta; el Sr. José Vicente Cerezo Palacios, en nom i representació de l'entitat Banc d'Alacant SA, en virtut del seu càrrec de conseller-delegat de l'entitat; el Sr. Vicente Arellano Morata, en representació de la Institució Firal Alacantina (IFA-FICIA); el Sr. Francisco Andreu Ruiz, en nom i representació de la Unió General de Treballadors del País Valencià (UGT-PV), com a apoderat de l'entitat, i el Sr. Martín Carpena Palao, en nom i representació de la confederació sindical de Comissions Obreres del País Valencià, com a apoderat de l'entitat, compareixen el 22 de juliol de 1994 davant el notari de València Sr. Jorge López Navarro i manifesten la seua voluntat de constituir en aquest acte la fundació cultural privada denominada Fundació per a la Promoció del Triangle Alacant-Elx-Santa Pola, i s'atorga l'escriptura pública corresponent amb número de protocol 2.774.  
Segon  
Que la finalitat de la Fundació és fomentar la cooperació de les entitats que en formen part per a l'ordenació, promoció i desenvolupament de l'àrea del triangle Alacant-Elx-Santa Pola -en tant que espai singular dotat de notables potencialitats d'animació econòmica i social per a la província d'Alacant i en general per a la Comunitat Valenciana-, a través de l'intercanvi d'informació, coordinació d'actuacions, realització d'activitats culturals, estudis d'investigació i en general tots aquells actes per a la promoció sòcio-econòmica de la zona, vetlant perquè això es realitze de manera respectuosa amb l'entorn ecològic.  
Tercer  
Que la Fundació es dota amb la suma total de disset milions de pessetes (16.797.050), a raó d'un milió de pessetes (1.000.000) per cada una de les institucions i entitats fundadores, llevat de la Generalitat Valenciana que hi aporta quatre milions de pessetes (4.000.000).  
Aquestes quantitats queden reconegudes a favor de la Fundació per cada una de les institucions i entitats fundadores, d'acord amb el que s'indica en els certificats de cada entitat incorporats a l'escriptura fundacional.  
Quart  
Que d'acord amb l'article 7 dels estatuts, el govern de la Fundació correspon al patronat, a la Comissió Permanent, al president, vice-president i secretari executiu de la Fundació.  
Que el patronat de la Fundació, segons l'article 8 dels estatuts, estarà integrat, com a membres de caràcter nat, per:  
a) El president, que serà el conseller d'Indústria, Comerç i Turisme.  
b) El vice-president, que serà el president de la Diputació Provincial d'Alacant.  
c) Vocals, seran vocals del patronat:  
- Els conselleres d'Obres Públiques, Urbanisme i Transports; de Treball i Afers Socials i de Medi Ambient.  
- Els alcaldes dels ajuntaments d'Alacant, Elx i Santa Pola.  
- El rector de la Universitat d'Alacant.  
- Els representants legals de les següents entitats econòmiques: Cambra Oficial de Comerç, Indústria i Navegació d'Alacant, Confederació Empresarial de la Provincial d'Alacant, Club d'Inversors per al Desenvolupament de la Província d'Alacant SA, Caixa d'Estalvis del Mediterrani, Banc d'Alacant (Argentaria) i Institució Firal Alacantina.  
- Les persones que tinguen atribuïda legalment la representació dels sindicats Unió General de Treballadors i Comissions Obreres.  
Així mateix, podrà formar part del patronat, com a membres no nats, qualsevol altra persona física o jurídica pública o privada que, d'acord amb els fins de la Fundació i a proposta d'algun membre del patronat, siga designada per les dues terceres parts dels membres nats del patronat.  
Els membres no nats del patronat s'elegiran per un període de quatre anys, i podran ser reelegits. La designació dels membres no nats del patronat serà comunicada al protectorat.  
El càrrec de patró, en el cas que siga una persona física, haurà d'exercir-se personalment.  
Els titulars de càrrecs públics representants de les institucions que formen part del patronat podran delegar en un representant que actue per ells en les reunions del patronat.  
Les persones jurídiques que formen part del patronat de la Fundació designaran la persona física que les represente.  
Segons l'article 9 dels estatuts, el cessament en el càrrec de patró podrà tenir lloc per defunció, extinció de la personalitat jurídica, incapacitat, renúncia, venciment del mandat o per qualsevol altra causa establida en la legislació vigent.  
Produïda una vacant d'algun patró no nat, el patronat, en el termini màxim de dos mesos, procedirà, si escau, a proveir-la i en donarà compte al protectorat.  
Segons l'article 11 dels estatuts, els patrons exerciran el càrrec gratuïtament, sense que en cap cas puguen percebre cap retribució per l'exercici de la funció. Això no obstant, tindran dret al reembossament de les despeses que l'exercici del càrrec els ocasione.  
Cinqué  
La resta de l'articulat estatutari regula les altres qüestions que el text reglamentari conté: organització i atribució de govern, obligació de retre comptes al protectorat i previsió per al cas d'extinció de la Fundació.  
Consideracions jurídiques  
Primera  
La Constitució espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat de manera duradora el seu patrimoni a la realització de fins d'interés general.  
Tercera  
La carta fundacional i els estatuts que conté l'escriptura pública de 22 de juliol de 1994, amb número de protocol 2.774, compleixen els requisits bàsics dels articles 8, 9 i 10 de la vigent Llei 30/1994, de 24 de novembre, i les prescripcions de la resta de l'articulat, per la qual cosa la Fundació per a la Promoció del Triangle Alacant-Elx-Santa Pola pot ser reconeguda com a fundació, tenint en compte l'objecte que persegueix segons l'article 5 dels estatuts.  
Quarta  
L'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre l'expedient en virtut de les atribucions que té conferides pel Decret 113/1993, de 26 de juliol, del Govern valencià (DOGV núm. 2.080, de 02.08.93).  
Vista la Constitució, la Llei 30/1994, de 24 de novembre, de Fundacions i d'Incentius Fiscals a la participació privada en activitats d'interés general, i en allò que no s'opose a l'esmentada llei, el Reglament de les Fundacions Culturals Privades de 21 de juliol i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm. 2101, de 13.09.93), resolc:  
Primer  
Ordenar la inscripció com a fundació la denominada Fundació per a la Promoció del Triangle Alacant-Elx-Santa Pola, situada a Elx (Alacant), ctra. N-340 km 731 (IFA).  
Segon  
Aprovar els estatuts per què s'ha de regir, elevats a escriptura pública davant el notari de València Sr. Jorge López Navarro, amb data 22 de juliol de 1994, i núm. de protocol 2.774.  
Tercer  
Aprovar el nomenament del primer patronat segons figura en el cos d'aquesta resolució; els càrrecs, de caràcter gratuït, han estat acceptats en la forma reglamentària.  
Contra aquesta resolució, que posa fi a la via administrativa, pot interposar-s'hi un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, serà requisit imprescindible que prèviament el recurrent ho comunique a aquest òrgan.  
Tot això d'acord amb els article 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els article 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals 10 i 11 de la Llei 30/1992), sense perjudici que es puga exercitar qualsevol altre recurs que estime oportú.  
València, 11 d'abril de 1995.- El secretari general de la Conselleria de Cultura: Vicent Todolí i Femenia.